Zondo het hierop gesê indien dit so is, is dit baie ernstig. Dit sal beteken dat ’n staatsorgaan iemand aangehou het terwyl daar geen wet is wat aan hulle die magtiging daarvoor gee nie.
Jafta het getuig toe hy in April 2018 by die SVA as waarnemende DG aangestel is, het hy ’n beleid gevolg van “volg die geldspoor”.
Hy het besef die SVA se geldsake is onbehoorlik bestuur en daar was ’n menigte gevalle waar lede van die agentskap miljoene rande aan voorskotte geskuld het.
Adv. Paul Pretorius SC, getuienisleier, het uitgewys daar is ’n verslag waarin genoem is dat die SVA nie kan verslag doen oor bates van R9 miljard nie.